
ŠIAULIŲ REGIONO PLĖTROS TARYBA
SPRENDIMAS

DĖL VIEŠOSIOS ĮSTAIGOS „DINGĘS ŠTETLAS“ – ŠEDUVOS ŽYDŲ ISTORIJOS MUZIEJAUS PROJEKTO TERITORIJOS PATIKSLINIMO

2026 m. rugsėjo 9 d. Nr. TS-22
Šiauliai

Vadovaudamasi Lietuvos Respublikos regioninės plėtros įstatymo 12 straipsnio 3 dalies 7 punktu, Strateginio valdymo metodikos, patvirtintos Lietuvos Respublikos Vyriausybės 2021 m. balandžio 28 d. nutarimo Nr. 292 „Dėl Strateginio valdymo metodikos patvirtinimo", 151 punktu ir Lietuvos Respublikos vidaus reikalų ministro 2022 m. kovo 3 d. įsakymu Nr. 1V-156 „Dėl projekto pripažinimo regioninės svarbos projektu, regioninės svarbos projekto įgyvendinimo priežiūros ir regiono plėtros tarybos sprendimo, kuriuo projektas pripažintas regioninės svarbos projektu, pakeitimo ar pripažinimo netekusiu galios priėmimo tvarkos aprašo patvirtinimo“ pakeitimo" bei atsižvelgiant į Radviliškio rajono savivaldybės raštu 2026-08-07 Nr. S-2328 (8.59 E) „Dėl viešosios įstaigos „Dingęs Štetlas“ – Šeduvos žydų istorijos muziejaus projekto teritorijos patikslinimo“, Šiaulių regiono plėtros taryba  n u s p r e n d ž i a:
Pritarti regioninės svarbos projekto teritorijos patikslinimui:
VšĮ ,„Dingęs Štetlas“ – Šeduvos žydų istorijos muziejaus projekto ,„Dingusio Štetlo muziejaus" pagal Šiaulių regiono plėtros tarybos 2019 m. rugsėjo 4 d. sprendimą Nr. 51/5S-38 „Dėl Viešosios įstaigos „Šeduvos žydų memorialinis fondas" projekto „Dingusio Štetlo muziejus“ pripažinimo regioninės svarbos projektu“ įtraukiant papildomai suformuotą valstybinės žemės sklypą (kadastro Nr. 7170/0002:738), esantį Žvejų g. 15, Šeduvos m., Radviliškio r. sav., ir 2,0537 ha nesuformuoto valstybinės žemės ploto (Schemoje plotai pažymėti numeriais 1, 2, 3, 4 ir 5).
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka. 

PRIDEDAMA:
1. VšĮ „Dingęs Štetlas“ – Šeduvos žydų istorijos muziejaus projekto „Dingusio Štetlo muziejaus“ teritorijos pasiūlymų schema (1 priedas);
2. VšĮ „Dingęs Štetlas“ – Šeduvos žydų istorijos muziejaus projekto „Dingusio Štetlo muziejaus“ detalizuota teritorijos pasiūlymų schema (2 priedas)

